Kamu bisa jelasin ke aku soal David James dalam bahasa jawa?

David Benjamin James () ya iku salahsijiné juru main bal-balan teka Inggris sing main dadi kiper kanggo Bristol City.

James sadurungé tau main kanggo tim Watford, Liverpool, Aston Villa, West Ham United, Manchester City, lan Portsmouth. Piyambaké tau éntuk gelar juwara Piala Liga Inggris taun 1995 karo Liverpool lan Piala FA taun 2008 karo Portsmouth. Ndèk taun 2010, James dadi kiper tuwa dhéwé sing tau main ndhik tetandhingan  final Piala FA ndhik umuré sing wis 39 taun.

Piyambaké tau dadi anggotané tim bal-balan nagara  ping 53 wiwit taun 1997 nganti 2010. James dadi anggota skuat Inggris ndhik putaran final Piala Dunia FIFA 2002, Euro 2004, Piala Dunia FIFA 2006, lan Piala Dunia FIFA 2010.

Tanggal 14 Fèbruari 2009, James bisa gawé rekor kanggo tampil paling akèh ndhik Liga Utama Inggris ya iku ping 536, bisa ngléwati rekor sing sadurungé digawé Gary Speed. Rekor kuwi sabanjuré bisa diliwati karo Ryan Giggs tanggal 14 Mèi 2011. James uga dadi sing nyekel rekor ora kebobolan ndhik Liga Utama Inggris, ya iku ping 173 tetandhingan.